cyanic-selkie/wikianc huggingface dataset:
মূত্রনালীর সংক্রমণ
শ্রেণিবিভাগ
কখনো কখনো মূত্রনালির সংক্রমণে শুধু মূত্রনালির নিম্নাংশের সংক্রমণ ঘটে, সে ক্ষেত্রে একে মূত্রথলির সংক্রমণ বলা হয়। এর বদলে, মূত্রনালির ঊর্ধ্বাংশের সংক্রমণও হতে পারে, সে ক্ষেত্রে একে পায়েলোনেফ্রাইটিস বলা হয়। যদি প্রস্রাবে উল্লেখযোগ্য মাত্রায় ব্যাকটেরিয়া থাকে কিন্তু কোন উপসর্গ না থাকে, তাহলে সেই অবস্থাকে 'উপসর্গবিহীন ব্যাকটেরিউরিয়া' (Asymptomatic bacteriuria) বলা হয়। যদি কোন মূত্রনালির সংক্রমণে শুধু নালির উপরের অংশ আক্রান্ত হয়ে থাকে, এবং ব্যক্তিটির ডায়াবেটিস থাকে, গর্ভবতী হয়ে থাকেন, তিনি যদি পুরুষ হন, অথবা তার রোগপ্রতিরোধ ক্ষমতা দূর্বল থাকে, তাহলে একে জটিল সংক্রমণ বলা হয়। অন্যথা, যদি কোন নারী স্বাস্থ্যবতী হন এবং প্রিমেনোপোজাল অবস্থায় থাকেন, তাহলে তাকে জটিলতাবিহীন সংক্রমণ বলা হয়। যখন শিশুদের মূত্রনালির সংক্রমণের সাথে জ্বর থাকে, তখন ধরা নেয়া হয় যে সংক্রমণটি  মূত্রনালির উপরের অংশে হয়েছে।
শিশুদের ক্ষেত্রে
শিশুদের মূত্রনালির সংক্রমণ নির্ণয় করতে হলে, একটি পজিটিভ ইউরিন কালচার প্রয়োজন। মূত্রের নমুনা সংগ্রহ করার পদ্ধতির উপর নমুনার বিশুদ্ধতা নির্ভর করে। ফলে মাঝে মাঝেই নমুনা অবিশুদ্ধ হয়ে পড়ে। তাই মধ্যবর্তী ধারা প্রবাহ থেকে “বিশুদ্ধ নমুনা” সংগ্রহ করার জন্য ১০৫ সিএফিউ/মিলি (105 CFU/mL) কে ক্রান্তীয় সীমা ধরা হয়, ১০৪ সিএফিউ/মিলি (104 CFU/mL) কে ক্যাথেটার থেকে প্রাপ্ত নমুনার জন্য এবং ১০২ সিএফিউ/মিলি (102 CFU/mL) কে মূত্রথলি থেকে সরাসরি সূচের সাহায্যে নমুনা সংগ্রহ করার জন্য ক্রান্তীয় সীমা হিসেবে ধরা হয়। বিশ্ব স্বাস্থ্য সংস্থা নমুনা সংগ্রহের জন্য “ইউরিন ব্যাগ” ব্যবহার করাকে নিরুৎসাহিত করে, কারণ এক্ষত্রে কালচার করার সময় ব্যাপক হারে নমুনা অবিশুদ্ধ হয়ে পড়ে, এবং যেসব বাচ্চাদের টয়লেট ব্যবহার করার যথাযথ প্রশিক্ষণ নেই, তাদের ক্ষেত্রে ক্যাথেটার ব্যবহার করাই শ্রেয়। কিছু সংস্থা, যেমন মার্কিন শিশুরোগবিদ্যা একাডেমি, মূত্রনালির সংক্রমণে আক্রান্ত দুই বছরের কম বয়সী সকল শিশুর "বৃক্কের আল্ট্রাসাউন্ড" (Renal ultrasound) এবং "ভয়ডিং সিস্টোইউরেথ্রোগ্রাম" (Voiding cystourethrogram অর্থাৎ যে প্রক্রিয়ায় কোন ব্যক্তি মূত্রত্যাগের সময় সরাসরি এক্স-রে দিয়ে তাদের ইউরেথ্রা এবং মূত্রথলি পর্যবেক্ষণ করা হয়) করার জন্য সুপারিশ করে। অবশ্য, যদি কোন সমস্যা ধরাও পড়ে, সেক্ষেত্রে কার্যকর চিকিৎসা পদ্ধতির অভাব আছে। তাই অনেক সংস্থা, যেমন, "ন্যাশনাল ইনস্টিউট ফর হেলথ  অ্যান্ড কেয়ার এক্সিলেন্স" বা (NICE ) ছয় মাসের কম বয়সী শিশুদের কিংবা যাদের অস্বাভাবিক কিছু পাওয়া যায়, কেবল তাদেরই রুটিনমাফিক ইমেজিং করার সুপারিশ করে।
পার্থক্যমূলক রোগনির্ণয়
যেসব নারীর জরায়ুমুখের প্রদাহজনিত সমস্যা (সার্ভিসাইটিস বা Cervicitis) অথবা যোনিপথের প্রদাহজনিত সমস্যা (ভ্যাজাইনাইটিস  বা Vaginitis) আছে, তাদের এবং কমবয়সী পুরুষদের মূত্রনালির সংক্রমণের উপসর্গগুলো  ক্ল্যামাইডিয়া ট্র্যাকোমেটিস (Chlamydia trachomatis) বা Neisseria gonorrheae–র সংক্রমণের জন্যেও দেখা দিতে পারে। এই সংক্রমণগুলো সাধারণত মূত্রনালির সংক্রমণ হিসেবে না হয়ে বরং 'ইউরেথ্রাইটিস' হিসেবে শ্রেণীভুক্ত হয়। ভ্যাজাইনাইটিস (Vaginal yeast infection) ঈস্ট সংক্রমণের কারণেও হতে পারে। যাদের বহুবার মূত্রনালির সংক্রমণ হয়েছে কিন্তু প্রস্রাবের কালচার করলে নেগেটিভ ফল পাওয়া যায় এবং অ্যান্টিবায়োটিক দিলেও অবস্থার উন্নতি হয় না, তাদের "ব্লাডার পেইন সিন্ড্রোম" (মূত্রথলিতে দীর্ঘ দিন ধরে ব্যথা) হয়েছে বলে বিবেচিত হয়। প্রোস্টেট গ্রন্থির প্রদাহ (Prostatitis)-এর কথাও পার্থক্যমূলক রোগনির্ণয়ের সময় বিবেচনা করা যেতে পারে।
প্রতিরোধ
বহুসংখ্যক বিধি-নিষেধ মূত্রনালির সংক্রমণকে আদৌ প্রভাবিত করে কিনা সেই বিষয়ে নিশ্চিত হওয়া যায়নি, যেমনঃ যৌনসঙ্গমের পরে মূত্রত্যাগ করা, ব্যবহৃত অন্তর্বাসের ধরন, মূত্রত্যাগ বা মলত্যাগ করার পরে ব্যক্তিগত স্বাস্থ্যবিধিসমূহ, বা কোন ব্যক্তি স্নান করেন কিনা। একই ভাবে, প্রস্রাব চেপে রাখা, ট্যাম্পন ব্যবহার করা, এবং ডুশ ব্যবহার করার প্রভাব নিয়েও সঠিক প্রমাণের অভাব আছে। যাদের ঘনঘন মূত্রনালির সংক্রমণ হয়, তাদের ভেতর যারা জন্মনিরোধক হিসেবে শুক্রাণুনাশক বা ডায়াফ্রাম ব্যবহার করেন, তাদেরকে বিকল্প পদ্ধতি অবলম্বন করার জন্য পরামর্শ দেওয়া হয়। যাদের 'বিনাইন প্রোস্টেটিক হাইপারপ্লাসিয়া' আছে, তারা বসে প্রস্রাব করলে মূত্রথলি ঠিকমত খালি হয়, এর ফলে মূত্রনালির সংক্রমণের সম্ভাবনা কমতে পারে।
খুবই সামান্য পরিসরে এবং স্বল্প সময়ের জন্য ক্যাথেটার ব্যবহার করলে এবং ক্যাথেটারের যথাযথ পরিচর্যা করলে ক্যাথেটার-সংক্রান্ত মূত্রনালির সংক্রমণ অনেকাংশে হ্রাস পায়। হাসপাতালে ক্যাথেটার ঢুকানোর সময় জীবাণুমুক্ত কৌশল (sterile technique) অবলম্বন করতে হবে। তবে, যারা নিজেই নিজের ক্যাথেটার ঢুকান, তাদের ক্ষেত্রে জীবাণুমুক্ত কৌশল ব্যবহার না করা জুতসই হতে পারে। ক্যাথেটার ব্যবস্থা সম্পূর্ণ আবদ্ধ রাখতে হবে। রুপার সঙ্কর দিয়ে তৈরি ক্যাথেটার ব্যবহার করলে ঝুঁকির সম্ভাবনা উল্লেখযোগ্যমাত্রায় হ্রাস পাওয়ার সপক্ষে সঠিক প্রমাণ নেই।
ঔষধাদি
যাদের বার বার সংক্রমণ হয়, তারা যদি প্রতি সংক্রমণে একটি স্বল্পমেয়াদি অ্যান্টিবায়োটিক কোর্স গ্রহণ করেন, তবে অ্যান্টিবায়োটিকের ব্যবহার সর্বনিম্ন হয়। অবশ্য, দীর্ঘদিন ধরে দৈনিক অ্যান্টিবায়োটিক গ্রহণ করলেও কাজ করে। এ সংক্রমণের চিকিৎসায় ব্যবহৃত প্রচলিত ওষুধগুলোর মধ্যে আছে নাইট্রোফিউরানটোইন (Nitrofurantoin) এবং ট্রাইমেথোপ্রিম/সালফামেথোক্সাজোল (Trimethoprim/sulfamethoxazole)। এ উদ্দেশ্যে হেক্সামিন (Hexamine) নামক আরেকটি যৌগ ব্যবহার করা হয়, কারণ মূত্রথলিতে অম্লতা কম হওয়ার জন্যে এটি ফর্মালডিহাইড উৎপাদন করে, যার বিরুদ্ধে প্রতিরোধ্যতা গড়ে উঠে না।
যেসব ক্ষেত্রে সংক্রমণ হবার ঘটনা সঙ্গমের সাথে সংশ্লিষ্ট, সেসব ক্ষেত্রে সঙ্গমের পরে অ্যান্টিবায়োটিক গ্রহণ করলে উপকার হতে পারে। দেখা গেছে টপিক্যাল ভ্যাজাইনাল এস্ট্রোজেন পোস্টমেনোপজাল নারীদের পুনঃসংঘটন হ্রাস করে। টপিক্যাল  ক্রিমের মত, অল্প মাত্রার অ্যান্টিবায়োটিকের পরিবর্তে যোনির এস্ট্রোজেনের ব্যবহার অতটা কার্যকর নয়। স্বল্পমেয়াদে ক্যাথেটার ব্যবহার করার পর পরই অ্যান্টিবায়োটিক গ্রহণ করলে পরবর্তীতে সংক্রমণের সম্ভাবনা অনেকাংশে হ্রাস পায়।
শিশুদের ক্ষেত্রে
প্রতিষেধক অ্যান্টিবায়োটিকসমূহ শিশুদের মূত্রনালির সংক্রমণ কমাতে পারে, এমন ধারণার সপক্ষে প্রাপ্ত তথ্য প্রমাণাদি ঘাটতিপূর্ণ। যাইহোক, বার বার মূত্রনালির সংক্রমণের ফলে কিডনির সমস্যা হওয়ার ঘটনা বিরল, যদি না ভিতরে ভিতরে কিডনির অন্য কোন সমস্যা থেকে থাকে, যার ফলে শতকরা ০.৩৩ ভাগেরও কম প্রাপ্তবয়স্ক হওয়ার পরে দীর্ঘমেয়াদি কিডনির সমস্যায় বা ক্রনিক কিডনি ডিজিজে ভুগে। ২০১১ সাল পর্যন্ত পাওয়া তথ্য অনুযায়ী, সময়মত খৎনা করা হলে মূত্রনালির সংক্রমণ প্রতিরোধ করা যায় কিনা, তার সঠিক প্রমাণ পাওয়া যায় নি।
চিকিৎসা
চিকিৎসার মূল ভিত্তি হল অ্যান্টিবায়োটিকসমূহ। মূত্রথলির সংক্রমণে অনুভূত প্রস্রাবের জ্বালাপোড়া এবং বেগ উপশম করার জন্য মাঝেমধ্যে সংক্রমণের প্রথম কিছুদিন অ্যান্টিবায়োটিকসমূহের পাশাপাশি ফেনাজোপিরিডিন (Phenazopyridine) সুপারিশ করা হয়। অবশ্য, এর ব্যবহারের সাথে সংশ্লিষ্ট বিপদের সম্ভাবনার কথা মাথায় রেখে নিয়মিত এমন সুপারিশ করা হয় না, বিশেষত এতে মেথেমোগ্লোবিনেমিয়া (রক্তে স্বাভাবিকের চেয়ে বেশি মাত্রায় মেথেমোগ্লোবিন থাকা) হবার ঝুঁকি বেড়ে যায়। জ্বর হলে অ্যাসিটামিনোফেন (প্যারাসিটামল) ব্যবহার করা যেতে পারে। বর্তমান সংক্রমণগুলোর চিকিৎসা করার জন্য ক্র্যানবেরি পণ্য ব্যবহারের পক্ষে ভাল কোনও প্রমাণ নেই।
উপসর্গবিহীন ব্যাকটেরিউরিয়া
যাদের প্রস্রাবে ব্যাকটেরিয়া থাকে, কিন্তু কোন উপসর্গ থাকে না, অ্যান্টিবায়োটিক দিয়ে সাধারণত তাদের চিকিৎসা করা উচিৎ নয়। এদের মধ্যে রয়েছেন বৃদ্ধরা, সুষুম্নাকাণ্ডে আঘাতপ্রাপ্তরা এবং যাদের ইউরিনারি ক্যাথেটার ব্যবহার করতে হয় তারা। গর্ভাবস্থা একটি ব্যতীক্রম এবং নারীদের ৭ দিন অ্যান্টিবায়োটিক গ্রহণ করার পরামর্শ দেয়া হয়।  চিকিৎসা না করা হলে এটির কারণে শতকরা ৩০ ভাগ পর্যন্ত মায়ের পায়েলোনেফ্রাইটিস হয় এবং কম ওজনবিশিষ্ট নবজাতক ও অপরিণত প্রসবের (গর্ভধারণ ৩৭ সপ্তাহ হওয়ার পূর্বে প্রসব) ঝুঁকি বাড়ায়। অনেকে ডায়াবেটিসের রোগীদের এবং মূত্রনালির যেসব কার্যপ্রণালীতে রক্তপাত হওয়ার সম্ভাবনা থাকে সেগুলোর পূর্বে চিকিৎসা নেয়ার পরামর্শ দেন।
জটিলতাবিহীন সংক্রমণ
জটিলতাবিহীন সংক্রমণ কেবল উপসর্গের উপর ভিত্তি করেই নির্ণয় এবং চিকিৎসা করা যায়। মুখে সেবন করার অ্যান্টিবায়োটিকসমূহ যেমন, ট্রাইমেথোপ্রিম/সালফামেথোক্সাজোল (টিএমপি/এসএমএক্স) এবং নাইট্রোফিউরানটোইন, অথবা ফসফোমাইসিন সাধারণত প্রথম সারির ওষুধ হিসেবে গণ্য হয়। এগুলো ছাড়াও সেফালোস্পোরিন, এমোক্সিসিলিন/ক্লাভুলানিক এসিড, বা একটি ফ্লোরোকুইনোলোন ব্যবহার করা যেতে পারে। অবশ্য, ফ্লোরোকুইনোলোন অ্যান্টিবায়োটিকের প্রতি অণুজীব-বিরোধী প্রতিরোধ্যতা বেড়ে যাচ্ছে। গুরুতর পার্শ্বপ্রতিক্রিয়া যেমন- টেন্ডনের প্রদাহ, টেন্ডন ছিঁড়ে যাওয়া, এবং মায়েস্থেনিয়া গ্রাভিস খারাপ করে ফেলার কারণে যুক্তরাষ্ট্রের 'খাদ্য এবং ওষুধ প্রশাসন' (FDA) একটি বক্স সতর্কতা সহ ফ্লোরোকুইনোলোনসমূহ ব্যবহার করার বিরুদ্ধে সুপারিশ করে, বিশেষ করে যখন অন্য কোন বিকল্প অবলম্বন করার উপায় থাকে। সবগুলো ওষুধ আরোগ্যলাভের সময়কাল যথেষ্ট পরিমাণে কমিয়ে দিতে সমানভাবে কার্যকর। সাধারণত ট্রাইমেথোপ্রিম, টিএমপি/এসএমএক্স, বা কোন ফ্লোরোকুইনোলোন দিয়ে তিন দিন চিকিৎসা করাই যথেষ্ট, যেখানে নাইট্রোফিউরানটোইন দিলে ৫-৭ দিন লাগে। ফসফোমাইসিনের একটি ডোজেই কাজ হতে পারে, তবে এটি অতটা কার্যকর নয়।
ফ্লোরোকুইনোলোনসমূহকে প্রথম সারির ওষুধ হিসেবে সুপারিশ করা হয় না। এ শ্রেণীর ওষুধসমূহের প্রতি প্রতিরোধ্যতা সৃষ্টি হওয়ার কারণে আমেরিকার সংক্রামক রোগ সোসাইটি (IDSA) এই বিবৃতিদান করে। এমোক্সিসিলিন/ক্লাভুলানেট অন্যান্য বিকল্পের চেয়ে কম কার্যকর। এত সতর্কতা সত্ত্বেও, ব্যাপক হারে ব্যবহার করা জন্যে এই সমস্ত ওষুধগুলোর প্রতি স্বল্পমাত্রার প্রতিরোধ্যতা সৃষ্টি হয়ে গিয়েছে। কিছু কিছু দেশে ট্রাইমেথোপ্রিম একাই (টিএমপি/এসএমএক্স)-এর মত কাজ করে। সরল ইউটিআই হলে, তিন দিনের অ্যান্টিবায়োটিক কোর্সেই শিশুরা সেড়ে ওঠে। যেসব নারীদের বার বার সরল ইউটিআই হয়, তারা শতকরা ৯০ ভাগ ক্ষেত্রেই সঠিকভাবে নতুন সংক্রমণ শনাক্ত করতে পারেন। লক্ষণগুলো দেখা দেয়ার সাথে সাথেই নিজের চিকিৎসা নিজে করলে তারা লাভ পেতে পারে, সেক্ষেত্রে কেবল প্রারম্ভিক চিকিৎসা ব্যর্থ হলেই মেডিকেল ফলো-আপ প্রয়োজন।
জটিল সংক্রমণ
জটিল মূত্রনালির সংক্রমণের চিকিৎসা করা অত্যন্ত দুরূহ ব্যাপার এবং আরও আক্রমণাত্মক মূল্যায়ন, চিকিৎসা পদ্ধতি ও ফলো-আপ প্রয়োজন হয়। অন্তর্নিহিত জটিলতা শনাক্তকরণ এবং ব্যবস্থাপনার দরকার হতে পারে। ক্রমবর্ধমান অ্যান্টিবায়োটিক রেজিস্ট্যান্স, জটিল এবং পুনরাবৃত্ত মূত্রনালির সংক্রমণে আক্রান্তদের চিকিৎসা করার ভবিষ্যত নিয়ে উদ্বেগ সৃষ্টি করছে।
পায়েলোনেফ্রাইটিস
মূল নিবন্ধের জন্য পায়েলোনেফ্রাইটিস দেখুন।
সাধারণ মূত্রথলির সংক্রমণের তুলনায় পায়েলোনেফ্রাইটিসের চিকিৎসা আরও আক্রমণাত্মকভাবে মুখে সেবন করার অ্যান্টিবায়োটিকের দীর্ঘতর কোর্স দিয়ে অথবা শিরায় (intravenous) অ্যান্টিবায়োটিক ব্যবহার করে করা হয়। যেসব স্থানে প্রতিরোধ্যতার হার ১০% এর কম, সেখানে সাধারণত সাত দিন ধরে ফ্লুরোকুইনোলোন সিপ্রোফ্লক্সাসিন খাওয়ানো হয়। যদি স্থানীয় প্রতিরোধ্যতার হার ১০% এর বেশি হয়, তাহলে প্রায় সময় শিরার মধ্য দিয়ে এক ডোজ সেফট্রিয়াক্সন দেওয়ার বিহিত করা হয়। আরেকটি যুক্তিসঙ্গত বিকল্প হল ১৪ দিন ধরে ট্রাইমেথোপ্রিম/সালফামেথোক্সাজোল অথবা এমোক্সিসিলিন/ক্লাভুলানেট সেবন করা। যাদের লক্ষণগুলো আরও তীব্র আকার ধারণ করে, চলমান অ্যান্টিবায়োটিকের জন্য তাদেরকে হাসপাতালে ভর্তি হওয়ার দরকার হতে পারে। দুই-তিন দিন ধরে চিকিৎসা দেয়ার পরেও যদি লক্ষণগুলোর কোন উন্নতি না দেখা যায়, তাহলে 'ইউরিনারি অবস্ট্রাকশন' অথবা বৃক্ক পাথর রোগের মত জটিলতাসমূহ বিবেচনা করা যেতে পারে।
আরোগ্যসম্ভাবনা (প্রোগনোসিস)
যথাযথ চিকিৎসা করা হলে ৩৬ ঘণ্টার মধ্যে লক্ষণগুলোর উন্নতি হয়। শতকরা ৪২ ভাগ সরল সংক্রমণ কয়েক দিন বা সপ্তাহের ভিতর চিকিৎসা ছাড়াই ঠিক হয়ে যায়।
রোগবিস্তার বিজ্ঞান (এপিডেমিওলজি)
১৬ থেকে ৩৫ বছর বয়সে এ সংক্রমণ বেশি হয়। প্রতি বছর প্রায় ১০% নারীর মূত্রনালির সংক্রমণ হয় এবং শতকরা ৪০ থেকে ৬০ ভাগ নারীই জীবদ্দশায় অন্তত একবার হলেও এই সংক্রমণের শিকার হন।  এই সংক্রমণের পুনরাবৃত্তি খুবই সাধারণ এবং অর্ধেক মানুষই এক বছরের মধ্যে দ্বিতীয়বার এই সংক্রমণে আক্রান্ত হন। মূত্রনালির সংক্রমণ পুরুষদের তুলনায় নারীদের মধ্যে চারগুণ বেশি দেখা যায়। মূত্রনালির সংক্রমণের তুলনায় পায়েলোনেফ্রাইটিস প্রায় ২০-৩০ শতাংশ কম ঘটে। তারা হাসপাতালে অর্জিত সংক্রমণের সবচেয়ে সাধারণ কারণ এবং প্রায় ৪০% সংক্রমণের জন্য দায়ী।
সমাজ ও সংস্কৃতি
যুক্তরাষ্ট্রে মূত্রনালির সংক্রমণের জন্য প্রতি বছর প্রায় সত্তর লক্ষ বার ডাক্তারের অফিসে দেখা করার ঘটনা, দশ লক্ষ বার জরুরি বিভাগে দেখা করার ঘটনা, এবং এক লক্ষ বার হাসপাতালে ভর্তি হওয়ার ঘটনা ঘটে। এই সমস্ত সংক্রমণের জন্য কর্মক্ষেত্রে ব্যাপক সময় নষ্ট হয় এবং চিকিৎসা বাবদ প্রচুর অর্থ ব্যয় করতে হয়।
ইতিহাস
সেই প্রাচীন কাল থেকেই মূত্রনালির সংক্রমণের বর্ণনা পাওয়া যায়। প্রথম নথিভুক্ত বর্ণনা পাওয়া যায় খ্রিস্টপূর্ব আনুমানিক ১৫৫০ অব্দের এবারস প্যাপাইরাসে (Ebers Papyrus)। মিশরীয়রা এটিকে “মূত্রথলি থেকে তাপ প্রেরণ” হিসেবে বর্ণিত করত। ১৯৩০-এর দশকে অ্যান্টিবায়োটিকের বিকাশ ও সহজলভ্যতা ঘটার আগে কোন কার্যকর চিকিৎসা ছিল না, অতীতে এ সংক্রমণের জন্য ভেষজ চিকিৎসা, রক্তঝরা এবং বিশ্রামের পরামর্শ দেওয়া হত।
গর্ভকালীন সময়
গর্ভকালীন সময়ে মূত্রনালির সংক্রমণ একটি দুশ্চিন্তার বিষয়, কারণ এর ফলে বৃক্কের সংক্রমণের ঝুঁকি বেড়ে যায়। গর্ভাবস্থাতে উচ্চ প্রোজেস্টেরনের মাত্রা ইউরেটার এবং মূত্রথলির পেশীর টান কমে যাওয়ার ঝুঁকি বাড়ায়, যা রিফ্লাক্সের সম্ভাবনা বৃদ্ধি করে। মূত্র ইউরেথ্রার দিকে প্রবাহিত না হয়ে বিপরীত দিকে অর্থাৎ ইউরেটার এবং কিডনির দিকে প্রবাহিত হওয়াকে রিফ্লাক্স বলে। গর্ভবতী নারীদের উপসর্গবিহীন ব্যাকটেরিউরিয়া হওয়ার কোন বর্ধিত ঝুঁকি নেই। কিন্তু, যদি তাদের ব্যাকটেরিউরিয়া হয়, তাহলে বৃক্কের সংক্রমণের ঝুঁকি ২৫-৪০% বেড়ে যায়। তাই মূত্র পরীক্ষায় সংক্রমণের লক্ষণ দেখা গেলে—উপসর্গ না থাকলেও—চিকিৎসা নেওয়ার পরামর্শ দেওয়া হয়। সাধারণত সেফালেক্সিন বা নাইট্রোফিউরানটোইন দেওয়া হয়, কারণ ওষুধগুলো গর্ভাবস্থায় নিরাপদ বলে বিবেচনা করা হয়। গর্ভাবস্থায় বৃক্কের সংক্রমণের ফলে অপরিণত প্রসব বা প্রি-এক্লাম্পসিয়া হতে পারে।  প্রি-এক্লাম্পসিয়া হল উচ্চ রক্তচাপ এবং বৃক্কের গোলমালজনিত এমন একটি অবস্থা, যার ফলে গর্ভকালীন সময়ে খিঁচুনি হতে পারে।
মো চু
মো চু ভুটানের একটি প্রধান নদী। জংখা ভাষায় "চু" শব্দটি বলতে বোঝায় "নদী" বা "পানি"। জংখা ভুটানের জাতীয় ও সরকারি ভাষা। এ নদীর জন্ম ভুটান এবং তিব্বতের সীমান্তের কাছে গাসা জংখাগ জেলায়। সেখান থেকে, মো নদী স্বাভাবিকভাবেই দক্ষিণে বয়ে গেছে ভুটানের মধ্যাঞ্চল পুনাখার দিকে, যেখানে সেটি মিলেছে উত্তরপূর্ব থেকে আসা ফো নদীর সাথে। পুনাখা ডিজং এর পরপরই মো আর ফো এর স্রোতধারা একত্রে মিলেছে। পুনাখা ডিজং হল দ্রাতশ্যাং লেন্তশগের (কেন্দ্রীয় বৌদ্ধ মূর্তি) এবং জে খেনপোর শীতের দেশ। এই মিলিত স্রোত গিয়ে যুক্ত হয়েছে ওয়াংডু ফোডরাং শহরের কাছে ডাং নদীর সাথে আর সেখান থেকে নদীর নতুন নাম হয়েছে পুনা সাং নদী। এ নদী দাগনা ও সিরাং জেলার মধ্য দিয়ে বয়ে চলে। কালিখোলা শহরের কাছ দিয়ে ভুটান ত্যাগ করার সময়, এই নদী ভারতের আসামে প্রবেশ করে সঙ্কোশ নামে। সঙ্কোশ সবশেষে গিয়ে মিলে যায় ব্রহ্মপুত্র নদে।
খানহাট রেলওয়ে স্টেশন
খানহাট রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার চন্দনাইশ উপজেলায় অবস্থিত একটি রেলওয়ে স্টেশন।
ইতিহাস
আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালে, ষোলশহর-দোহাজারী লাইন ১৯৩১ সালের মধ্যে নির্মাণকাজ শেষ করে। ষোলশহর দোহাজারী লাইনের স্টেশন হিসেবে খানহাট রেলওয়ে স্টেশন তৈরি করা হয়।
পরিষেবা
খানহাট রেলওয়ে স্টেশন দিয়ে ১১১/১১২/১১৩/১১৪ নং লোকাল ট্রেন চলাচল করে। কোন আন্তঃনগর ট্রেন চলাচল করে না।
জ্যাক ব্ল্যাকহাম
জন ম্যাককার্থি ব্ল্যাকহাম (Jack Blackham; জন্ম: ১১ মে, ১৮৫৪ - মৃত্যু: ২৮ ডিসেম্বর, ১৯৩২) ভিক্টোরিয়া প্রদেশের ফিটজরয় নর্থে জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ উইকেট-রক্ষকের দায়িত্ব পালন করেছেন। পাশাপাশি ডানহাতে ব্যাটিংয়ে পারদর্শীতা দেখিয়েছেন তিনি। এছাড়াও তিনি অস্ট্রেলিয়া দলকে নেতৃত্ব দিয়েছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া বুশর‌্যাঞ্জার্সের প্রতিনিধিত্ব করেন ‘জন ব্ল্যাকহাম’ নামে পরিচিত জ্যাক ব্ল্যাকহাম।
প্রারম্ভিক জীবন
মেলবোর্নের উপকণ্ঠে ফিটজরয় নর্থে সংবাদ প্রতিনিধি ‘ফ্রেডেরিক কেন ব্ল্যাকহাম’ ও ‘লুসিন্ডা’ দম্পতির সন্তান ছিলেন তিনি। ব্যাংকে কেরানির চাকরি করেছেন তিনি। অস্ট্রালেশিয়া কলোনিয়াল ব্যাংকে অনেক বছর এ পদে নিয়োজিত ছিলেন। বলা হয়ে থাকে যে, তিনি তার ঘন ও কালো দাড়ির জন্য গ্রাহকদের কাছে সমতা ও বিশ্বস্ততার পরিচয়সূচক হিসেবে পরিচিতি পান।
ষোল বছর বয়সে কার্লটন ক্রিকেট ক্লাবে ব্যাটসম্যান হিসেবে প্রথম একাদশে অন্তর্ভুক্ত হন। ১৮৭৪ সালে ভিক্টোরিয়া দলে প্রথম অংশ নেন। এরপর স্বয়ংক্রিয়ভাবে বিশ বছরের অধিককাল দলে অবস্থান করেন। প্রথমদিককার অন্যতম উইকেট-রক্ষক হিসেবে গ্লাভস পরিধান করে স্ট্যাম্পের খুব কাছে অবস্থান নিতেন তিনি। এমনকি ফাস্ট বোলিংয়ের ক্ষেত্রেও তিনি উইকেটের কাছে থাকতেন।
খেলোয়াড়ী জীবন
ইংল্যান্ড সফরে প্রথম আটটি অস্ট্রেলীয় ক্রিকেট দলের অন্যতম সদস্যের মর্যাদা পান। মার্চ, ১৮৭৭ সালে মেলবোর্ন ক্রিকেট গ্রাউন্ডে অনুষ্ঠিত খেলায় ইংল্যান্ড ক্রিকেট দলের বিপক্ষে প্রথম টেস্টে তার অভিষেক ঘটে। এরপর ১৮৮২ সালে খ্যাতনামা অ্যাশেজ টেস্টে অংশ নেন তিনি। উইকেট-রক্ষণে তিনি শিল্পশৈলীর পরিচয় দিয়ে বিপ্লব আনেন ও ‘উইকেট-রক্ষকদের রাজপুত্র’ শিরোনামে আখ্যায়িত হন। খেলোয়াড়ী জীবনের শেষদিকে জাতীয় দলের অধিনায়কের দায়িত্ব পান।
১৮৭৬-৭৭ মৌসুমে মেলবোর্নে অনুষ্ঠিত টেস্ট ক্রিকেট ইতিহাসের প্রথম টেস্টে খেলার জন্য তিনি মনোনীত হন। অস্ট্রেলিয়ার শীর্ষস্থানীয় বোলার ফ্রেড স্পফোর্থ নিউ সাউথ ওয়েলসের দলীয় সঙ্গী বিলি মারডকের পরিবর্তে তাকে খেলতে নামানোয় মনঃক্ষুণ্ন হন ও খেলতে অস্বীকৃতি জানান। ঐ টেস্টে তিনি তিনটি ক্যাচ নেন ও প্রথম স্ট্যাম্পিং করেন। দ্বিতীয় ইনিংসে আলফ্রেড শয়ের অফ ব্রেক বলে টম কেন্ডলকে প্রথমবারের মতো স্ট্যাম্পিং করে এ কৃতিত্ব অর্জন করেন।
দলীয় সঙ্গীগণ তাকে ‘প্রিন্স অব উইকেট-কিপার্স’ বা ‘উইকেট-রক্ষকদের রাজপুত্র’ নামে আখ্যায়িত করতেন। ১৮৭৭ থেকে ১৮৯৪ পর্যন্ত অস্ট্রেলিয়ার নিয়মিত উইকেট-রক্ষক ছিলেন তিনি। ডানহাতি ব্যাটসম্যান হিসেবে ব্ল্যাকহাম নিচেরসারির কার্যকরী ভূমিকা রেখেছেন। চল্লিশ বছর বয়সে সিডনি ক্রিকেট গ্রাউন্ডে অ্যান্ড্রু স্টডার্টের ইংরেজ দলের বিপক্ষে সর্বশেষ টেস্টে অংশ নেন।
সম্মাননা
১৯৯৬ সালে অস্ট্রেলীয় ক্রিকেট হল অব ফেমে অন্তর্ভুক্ত দশজন খেলোয়াড়ের একজন ছিলেন তিনি। অন্যরা হচ্ছেন - ফ্রেড স্পফোর্থ, ভিক্টর ট্রাম্পার, ক্ল্যারি গ্রিমেট, বিল পন্সফোর্ড, স্যার ডোনাল্ড ব্র্যাডম্যান, বিল ও’রিলি, কিথ মিলার, রে লিন্ডওয়াল ও ডেনিস লিলি।
ফারাঙ্গিস ইয়েগানেগি
ফারাঙ্গিস ইয়েগানেগি (শাহরুখ) (জন্ম ১১ মে ১৯১৬ তেহরান - মৃত্যু ১৩ ফেব্রুয়ারি ২০১০ ক্যালিফোর্নিয়া ) ছিলেন ইরানি হস্তশিল্প সংগঠনের প্রতিষ্ঠাতা এবং পরিচালক। তিনি ইরানের নারী সংগঠনের সহকারী মহাসচিবও ছিলেন। তিনি তেহরানে একটি লাইব্রেরি তৈরি করেছেন এবং তার মৃত স্বামীর নামানুসারে এর নাম দিয়েছেন "আর্দশির ইয়েগানেগি"।
জীবনী
ফারঙ্গিস ইযেগানেগি ১৯১৬ সালে তেহরানে জরথুস্ত্রীয় ধর্মে বিশ্বাসী এক পরিবারে জন্মগ্রহণ করেছিলেন। তিনি তার বাবার সাংস্কৃতিক ও রাজনৈতিক কর্মকাণ্ডের আদর্শে বড় হয়েছেন। তার বাবা কেইখোস্রো শাহরুখ ইরানের পার্লামেন্টে জরথুস্ত্রীয় প্রতিনিধি ছিলেন, আর মা ছিলেন ফিরোজা ফারাহি গৃহিনী। তার বাবা তেহরানে গাড়ি এক্সিডেন্টে মারা যায়। ইযেগানেগি তার প্রাথমিক শিক্ষা ইরাজ স্কুলে শুরু করেছিলেন যা জরথুস্ট্রিয়ান ছাত্রদের জন্য ছিল। এরপর তিনি তেহরানের আমেরিকান কলেজ থেকে স্নাতক পাশ করেন। তিনি তেহরান বিশ্ববিদ্যালয়ের সাহিত্য কলেজ থেকে কলায় স্নাতক ডিগ্রি লাভ করেন। তারপর তিনি মার্কিন যুক্তরাষ্ট্রে ভ্রমণ করেন এবং সাউদার্ন ক্যালিফোর্নিয়া বিশ্ববিদ্যালয়ে সামাজ কর্ম বিষয়ে তার শিক্ষা চালিয়ে যান এবং মাস্টার্স ডিগ্রি অর্জন করেন । ১৯৩৩ সালে তিনি আর্দশীর ইয়েগানেগিকে বিয়ে করেছিলেন। তার স্বামীর আধুনিক চামড়ার কারখানা ও আইসক্রিম ফ্যাক্টরি ছিল। তিনি আব্বাস আবাদ পাহাড়ে জলবিদ্যুৎ কেন্দ্র ও আব্বাস আবাদের প্রধান দুটি রাস্তায় পুনর্গঠনের প্রচেষ্টার নেতৃত্ব দেন। এই দম্পতির ফিরোজ, পারভিজ এবং কাম্বিজ নামে তিনটি সন্তান ছিল। তিনি সন্তান লালনপালনের পাশাপাশি “সত্য অনুসন্ধান” নামে একটি বই লিখেন। একই সময়ে তিনি নতুন ইরানি নারী সমতা আন্দোলনে যোগদান করেন এবং শেখার আগ্রহী মেয়েদের সমর্থন করে বিভিন্ন পদক্ষেপ গ্রহণ করেন। তিনি নারীদের প্রগতিশলি সংগঠন “জরথুস্ট্রিয়ান উইমেন সোসাইটি” গঠন করেন। ১৯৫৩ সালের জানুয়ারিতে, ইয়েগানেগির স্বামী ফ্রান্সের নাইসে হঠাৎ মারা যান। ইয়েগানেগী বাকি জীবনটা নারী ক্ষমতায়নে উৎসর্গ করার সিদ্ধান্ত নিয়েছিল। ১৯৫০-এর দশকে তিনি কারাগারে ইরানের নারীদের উন্নতির দিকে মনোযোগ দিয়েছিলেন এবং "অপরাধী" হিসাবে শ্রেণীভুক্ত মহিলাদের সহায়তা করার জন্য সামাজিক কর্মীদের প্রশিক্ষণ দিয়েছিলেন। তিনি ইরানি মহিলা সংগঠন (আইডব্লিউও) এর উদ্দোগে মহিলাদের ৫০০০০ নারীর সমাবেশ হয় সেখানে ইয়েগানেগি মহাসচিবের দায়িত্ব পালন করেন। পরে তিনি আইডিয়ান এয়ার মার্শাল এবং ইরানে রাষ্ট্রদূত অ্যাসপি ইঞ্জিনিয়ারকে বিয়ে করেন তিনি ইরানের জাতীয় হস্তশিল্পের মা হিসাবে পরিচিত। তিনি গ্রাম ও শহর থেকে ঐতিহ্যবাহী পারস্য হস্তশিল্পের নমুনা সংগ্রহ করেছিলেন। জাদুর ওয়াকায়ামা ক্যাসেল মিউজিয়ামে ১৯৬৩ সালে অনুষ্ঠিত একটি হাই-প্রোফাইল প্রদর্শনীতে সেডলব্যাগ, হস্তনির্মিত ব্যাগ, এমব্রয়ডারি করা ভেড়ার চামড়া, সিরামিক, কাচের কাজ, তাবরিজ, বালুচ বাটিক এবং সুইওয়ার্কসহ বিভিন্ন হস্তশিল্প প্রদর্শন করেন। ১৯৬৬ সালে এটি অনুমোদিত বাণিজ্যিক কেন্দ্রের সাথে ইরানি হস্তশিল্প সংগঠন প্রতিষ্ঠার জন্য প্রয়োজনীয় অনুকূল পরিস্থিতি তৈরি করেছিল। তিনি ১৯৫৮ সালে স্বামীর স্মরণে নিজের খরচে তেহরানে আর্দশির ইগানেগি লাইব্রেরি প্রতিষ্ঠা করেন। এটি তেহরান জরোস্ট্রিয়ান অ্যাসোসিয়েশনের অন্তর্গত জমির একটি অংশে নির্মিত হয়েছিল এবং প্রাথমিকভাবে প্রাচীন ইরানের কালচারাল সোসাইটিরও বাড়ি ছিল। তিনি ফেডারেশন অব জরোস্ট্রিয়ান অ্যাসোসিয়েশন অফ আমেরিকা থেকে প্রশংসাও পান। তিনি লস এঞ্জেলেসে ১৩ ফেব্রুয়ারি ২০১০ সালে ৯৩ বছর বয়সে মারা যান।
হনুমান (দ্ব্যর্থতা নিরসন)
হনুমান একজন হিন্দু দেবতা এবং ভারতীয় মহাকাব্য রামায়ণের অন্যতম গুরুত্বপূর্ণ ব্যক্তিত্ব
হনুমান এছাড়াও উল্লেখ করতে পারেন:
খুরপা
খুরপা (বিকল্পভাবে খুরপি বলা হয়) হল একটি ছোট হাতলযুক্ত কাটার যন্ত্র যা ট্রোয়েলের মতো একটি সমতল ব্লেড সহ মাটি খনন এবং ছোট বাগান বা উদ্ভিজ্জ খামারগুলিতে আগাছা দমনের জন্য ব্যবহৃত হয়। এটি সাধারণত ছোট খামারে বা শাকসবজির সারিগুলিতে আগাছা কাটা বা মাটিতে ব্যবহার করা হয়। এটি ঐতিহ্যগতভাবে হাটুভাঙ্গা ভঙ্গিতে ব্যবহৃত হয়। খুর্পা পাঞ্জাবি ভাষার একটি শব্দ।
খুরপা পাঞ্জাবে (পাশাপাশি ভারতের অন্যান্য অঞ্চলে) ছোট আকারের বাগান প্রক্রিয়া যেমন বিছানা তৈরি, খনন, চাষ এবং আগাছা পরিস্কারের কাজে ব্যবহৃত হয়।
শেখ সহিদুর রহমান
শেখ সহিদুর রহমান বাংলাদেশের ওয়ার্কার্স পার্টির রাজনীতিবিদ এবং খুলনা-৪ আসনের সাবেক সাংসদ। তিনি ১৯৮৬ সালে তৃতীয় জাতীয় সংসদে নির্বাচিত সংসদ সদস্য হিসেবে দায়িত্ব পালন করেছিলেন।
জন্ম
শেখ সহিদুর রহমান খুলনা জেলায় জন্মগ্রহণ করেন।
রাজনৈতিক ও কর্মজীবন
শেখ সহিদুর রহমান বাংলাদেশের ওয়ার্কার্স পার্টির খুলনা জেলা সভাপতি। তিনি খুলনা-৪ (রূপসা-তেরখাদা-দিঘলিয়া) আসন থেকে ১৯৮৬ সালে তৃতীয় জাতীয় সংসদ নির্বাচনে সংসদ সদস্য নির্বাচিত হয়েছিলেন।
নাগোইয়া মসজিদ
নাগোইয়া মসজিদ (名古屋モスク, উচ্চারণ: নাগোইয়া মসকু) জাপানের আইচি প্রশাসনিক অঞ্চলের অন্তর্গত নাগোইয়া শহরের নাকামুরা-কু'তে অবস্থিত একটি মসজিদ।
১৯৮০'র দশকে স্থানীয় মুসলমানরা একটি মসজিদ নির্মাণের জন্য অনুদান সংগ্রহ করতে শুরু করে। এ অনুদানের অর্থ দিয়ে ১৯৯৮ সালে মসজিদটি নির্মাণ করা হয়। ২০০২ সালে নাগোইয়া ইসলামী সেন্টার (Islamic Center of Nagoya) গঠিত হলে তারা মসজিদ পরিচালনার দায়ভার গ্রহণ করে। পরবর্তীতে ২০০৮ সালে সংস্থাটি গিফুতে আরেকটি মসজিদ নির্মাণ করে, যা গিফু মসজিদ নামে পরিচিত।
এরা সনদপত্র প্রদান ও ইসলামের পরিচিতিমূলক বিভিন্ন পুস্তিকা প্রকাশ করে থাকে।
ইতিপূর্বে এ অঞ্চলে নাগোইয়া মুসলিম মসজিদ নামে একটি মসজিদ ছিল যা দ্বিতীয় বিশ্বযুদ্ধে ধ্বংসপ্রাপ্ত হয়।
স্মোক টেস্টিং (সফটওয়্যার)
কম্পিউটার প্রোগ্রামিং এবং সফ্টওয়্যার পরীক্ষায় স্মোক টেস্টিং (এছাড়াও আত্মবিশ্বাস পরীক্ষা, স্যানিটি টেস্টিং, বিল্ড ভেরিফিকেশন টেস্ট(বিভিটি ) এবং বিল্ড গ্রহণযোগ্যতা পরীক্ষা) সহজ ব্যর্থতা প্রকাশের জন্য প্রাথমিক পরীক্ষা হিসাবে দেখা যায়, উদাহরণস্বরূপ এটি সম্ভাব্য সফ্টওয়্যার রিলিজ ক্যান্সেল করে দেয়। ধূম পরীক্ষার একটি উপসেট হল পরীক্ষার বিষয় একটি উপাদান বা সিস্টেম সবচেয়ে গুরুত্বপূর্ণ কার্যকারিতা, সফ্টওয়্যার প্রধান ফাংশন সঠিকভাবে কাজ করার প্রদর্শিত হবে কিনা তা এইড মূল্যায়ন করতে। যখন কোনও কম্পিউটার প্রোগ্রামকে আরও অধিকতর সূক্ষ্ম পরীক্ষা করা উচিত কিনা তা নির্ধারণ করার জন্য যখন ব্যবহার করা হয় তখন ধোঁয়া পরীক্ষাকে ইনটেক টেস্ট বলা যেতে পারে। অন্যথা, এটি একটি প্রতিটি নতুন বিল্ড চালানো পরীক্ষার গুচ্ছ পণ্যের তা যাচাই করতে বিল্ড করার আগে বিল্ড টেস্ট দলের হাতে উন্মুক্ত করা হয়। ডিভোপস দৃষ্টান্তে, একটি বিভিটি ধাপের ব্যবহার অবিচ্ছিন্ন ইন্টিগ্রেশন ম্যাচিউরিটি পর্যায়ের এক বিশেষ দিক।
উদাহরণস্বরূপ, ধূম পরীক্ষা "প্রোগ্রামটি কি চলে?", "ইউজার ইন্টারফেস কি খোলে?", অথবা "মূল বোতামে ক্লিক করলে কি কিছু হয়?" ধূম পরীক্ষার প্রক্রিয়ার লক্ষ্য হল অ্যাপ্লিকেশনটি এত খারাপভাবে ভেঙে গেছে কিনা তা নির্ধারণ করা যাতে তাৎক্ষণিক আরও পরীক্ষা অপ্রয়োজনীয় হয়। সফ্টওয়্যার টেস্টিং পাঠের বই থেকে বলা হয়েছে, "ধূম পরীক্ষাগুলি সীমিত সময়ের মধ্যে পণ্যের বৈশিষ্ট্যগুলিকে ব্যাপকভাবে আবৃত করে যদি মূল বৈশিষ্ট্যগুলি কাজ না করে বা যদি বাগগুলি এখনও সমাধান করা না হয়, তাহলে আপনার দল ইন্সটল বা টেস্টে আর সময় নষ্ট হবে না।"
ধূম পরীক্ষাগুলি প্রায়শই খুব দ্রুত চলে, আরও বিস্তৃত পরীক্ষা স্যুট চালানোর পরিবর্তে দ্রুত ফলাফলের সুবিধা দেয়, যাতে অনেক বেশি সময় নেয়।
একটি দৈনিক নির্মাণ এবং ধূম পরীক্ষা সেরা অনুশীলনগুলির মধ্যে একটি।   আরও পরীক্ষার জন্য নির্মাণ গ্রহণ করার আগে পরীক্ষকদের দ্বারা ধূম পরীক্ষা করা হয়। মাইক্রোসফ্ট দাবি করেছে যে কোড পর্যালোচনার পরে, "সফ্টওয়্যারের ত্রুটিগুলি সনাক্তকরণ এবং সংশোধন করার জন্য ধূম পরীক্ষা সবচেয়ে সাশ্রয়ী পদ্ধতি"।
কেউ ম্যানুয়ালি বা স্বয়ংক্রিয় টুল ব্যবহার করে ধূম পরীক্ষা করতে পারে। স্বয়ংক্রিয় সরঞ্জামের ক্ষেত্রে, যে প্রক্রিয়াটি বিল্ড তৈরি করে তা প্রায়শই পরীক্ষা শুরু করে।
ধূম পরীক্ষাগুলি কার্যকরী পরীক্ষা বা ইউনিট পরীক্ষা হতে পারে। কার্যকরী পরীক্ষা বিভিন্ন ইনপুট সহ সম্পূর্ণ প্রোগ্রাম অনুশীলন করে। ইউনিট পরীক্ষা পৃথক ফাংশন, সাবরুটিন, বা বস্তুর পদ্ধতি অনুশীলন করে। কার্যকরী পরীক্ষায় প্রোগ্রাম ইনপুটগুলির একটি স্ক্রিপ্টেড সিরিজ অন্তর্ভুক্ত থাকতে পারে, সম্ভবত এমনকি মাউসের গতিবিধি নিয়ন্ত্রণের জন্য একটি স্বয়ংক্রিয় প্রক্রিয়া সহ। ইউনিট পরীক্ষাগুলি কোডের মধ্যেই পৃথক ফাংশন হিসাবে প্রয়োগ করা যেতে পারে, বা অন্যথায় একটি ড্রাইভার স্তর হিসাবে যা কোডটি পরীক্ষা করা কোড পরিবর্তন না করেই কোডের সাথে লিঙ্ক করে।
ব্যুৎপত্তি
সফ্টওয়্যার টেস্টিং-এ শেখা পাঠে, সিম কানের, জেমস বাখ এবং ব্রেট পেটিকোর্ড শব্দটি প্রদান করেছেন: "ধূম পরীক্ষা" শব্দটি ইলেকট্রনিক হার্ডওয়্যার পরীক্ষা থেকে আসে। আপনি একটি নতুন বোর্ড প্লাগ ইন করুন এবং পাওয়ার চালু করুন। আপনি যদি বোর্ড থেকে ধোঁয়া আসতে দেখেন তবে বিদ্যুৎ বন্ধ করুন। আপনাকে আর কোনো পরীক্ষা করতে হবে না।"
৯৪তম একাডেমি পুরস্কার
৯৪তম একাডেমি পুরস্কার একাডেমি অব মোশন পিকচার আর্টস অ্যান্ড সায়েন্সেস (এএমপিএএস) কর্তৃক প্রদত্ত বাৎসরিক পুরস্কারের আয়োজন, যেখানে ২০২১ সালের ১লা মার্চ থেকে ৩১শে ডিসেম্বর পর্যন্ত মুক্তিপ্রাপ্ত সেরা চলচ্চিত্রসমূহকে পুরস্কৃত করা হয়। ২০২২ সালের ২৭শে মার্চ লস অ্যাঞ্জেলেসের ডলবি থিয়েটারে এই আয়োজন অনুষ্ঠিত হয়। অনুষ্ঠানটি সঞ্চালনা করেন রেজিনা হল, অ্যামি শুমার ও ওয়ান্ডা সাইকস। ২০১১ সালের ৮৩তম একাডেমি পুরস্কারের পর এই প্রথম একাধিক সঞ্চালক একাডেমি পুরস্কার সঞ্চালনা করেন।
কোডা ইন্টারনেট স্ট্রিমিং পরিষেবা (অ্যাপল টিভি+) কর্তৃক প্রযোজিত প্রথম চলচ্চিত্র হিসেবে শ্রেষ্ঠ চলচ্চিত্র বিভাগে একাডেমি পুরস্কার লাভ করে ইতিহাস গড়ে। শ্রেষ্ঠ চলচ্চিত্র ছাড়াও এটি আরও দুটি বিভাগে পুরস্কৃত হয়। ডিউন সর্বোচ্চ ছয়টি বিভাগে পুরস্কার লাভ করে, অন্যদিকে দি আইজ অব ট্যামি ফে দুটি বিভাগে পুরস্কার লাভ করে। দ্য পাওয়ার অব দ্য ডগ, কিং রিচার্ড, ওয়েস্ট সাইড স্টোরি, ড্রাইভ মাই কার, এনচেন্টো, বেলফাস্ট, নো টাইম টু ডাই, ক্রুয়েলা, দ্য লং গুডবাই, দ্য কুইন অব বাস্কেটবল, সামার অব সৌল, ও দ্য উইন্ডশিল্ড'' একটি করে পুরস্কার লাভ করে।
বহিঃসংযোগ
সংবাদের সূত্র
অন্যান্য সূত্র
২০১৪ উয়েফা সুপার কাপ
২০১৪ উয়েফা সুপার কাপ হচ্ছে উয়েফা সুপার কাপের ৩৯তম আসর, এটি উয়েফা কর্তৃক আয়োজিত একটি বার্ষিক ফুটবল ম্যাচ যাতে দুটি প্রধান ইউরোপীয় ক্লাব প্রতিযোগিতা, উয়েফা চ্যাম্পিয়নস লীগ এবং উয়েফা ইউরোপা লীগের বর্তমান চ্যাম্পিয়নদ্বয় একে অপরের বিরুদ্ধে মুখোমুখি হয়। এই ম্যাচে স্পেনীয় লা লিগার দুই ক্লাব ২০১৩–১৪ উয়েফা চ্যাম্পিয়নস লীগ বিজয়ী রিয়াল মাদ্রিদ এবং ২০১৩–১৪ উয়েফা ইউরোপা লীগ বিজয়ী সেভিয়া এফসি মুখোমুখি হয়।খেলাটি ১২ আগস্ট ২০১৪ তারিখে কার্ডিফের কার্ডিফ সিটি স্টেডিয়ামে।
ক্রিস্তিয়ানো রোনালদোর জোড়া গোলের বদৌলতে রিয়াল মাদ্রিদ তাদের দ্বিতীয় উয়েফা সুপার কাপ শিরোপা জয়লাভ করে।
ডেলিভারি হিরো
ডেলিভারি হিরো এসই হলো জার্মানির বার্লিন ভিত্তিক অনলাইনে খাবার অর্ডার ও ডেলিভারি সেবা দানকারী বহুজাতিক কোম্পানি। কোম্পানিটি বিশ্বের ৫০টিরও বেশি দেশের ৫,০০০০০ এর অধিক রেস্তোরাঁর অংশীদার হিসেবে তাদের কার্যক্রম পরিচালনা করে। আন্তর্জাতিকভাবে তারা ইউরোপ, এশিয়া, লাতিন আমেরিকা ও মধ্যপ্রাচ্যের দেশসমূহে সেবা দিয়ে আসছে। ২০১৮ সালের বার্ষিক প্রতিবেদন অনুযায়ী, কোম্পানিটি অর্ডার, রেস্তোরাঁ এবং তাদের সক্রিয় কর্মীদের দিক দিয়ে বৈশ্বিকভাবে প্রথম স্থানে রয়েছে। ২০২১ সালের তৃতীয়ার্ধে ডেলিভারি হিরো ৭৯১ মিলিয়ন অর্ডার প্রক্রিয়াকরণ করেছে, যেটি বার্ষিক বৃদ্ধির ৫২ শতাংশ।
আকিতা প্রশাসনিক অঞ্চল
আকিতা প্রশাসনিক অঞ্চল (秋田県? আকিতা কেন্‌) হল জাপানের মূল দ্বীপ হোনশুর তোওহোকু অঞ্চলের অন্তর্গত একটি প্রশাসনিক বিভাগ। এর রাজধানী আকিতা নগর।
ডেলিভারি হিরো
ইতিহাস
ডেলিভারি হিরো ২০১১ সালে নিকলাস অস্টবার্গ, কোলজা হিবেনস্ট্রেইট, লুকাজ গ্যাডোস্কি ও মার্কাস ফাহারম্যান এর দ্বারা বৈশ্বিক অনলাইন খাদ্য অর্ডারের প্লাটফর্ম হিসেবে  প্রতিষ্ঠিত হয়। নিকলাস অস্টবার্গ ও ফ্যাবিয়ান সিজেল এর নেতৃত্বে ডেলিভারি হিরো ২০১১ সালে প্রথমে তাাের কার্যক্রম অস্ট্রেলিয়া ও যুক্তরাজ্যে প্রসারিত করে। ২০১২ সালের শুরুর দিকে প্রতিষ্ঠানটি জার্মান লিফার্ডহেল্ড ও সুইজারল্যান্ডের ফুডারেনা নামক কোম্পানিদ্বয় অধিগ্রহণ করে নেয়। ডেলিভারি হিরো তাদের আর্থিক তহবিল €২৫ মিলিয়নে পৌঁছানোর পর পরই ইউরোপের চারটি দেশ: সুইডেন, ফিনল্যান্ড, অস্ট্রিয়া এবং পোল্যান্ডেও তাদের কার্যক্রম সম্প্রসারণ করে নেয়। ডেলিভারি হিরো ২০১২ সালের আগস্ট মাসে জোগিও ও এইমিফ্যান এর মাধ্যমে দক্ষিণ কোরিয়া এবং চীনে তাদের কার্যক্রম সম্প্রসারণ শুরু করে। ২০১৩ সালে যখন ডেলিভারি হিরোর অর্থায়ন বৃদ্ধি পেতে থাকে তখনই তারা এশিয়াতেও ডেলিভারি কার্যক্রম শুরু করে। ২০১২ ও ২০১৩ সালে জার্মানির বিভিন্ন  অনলাইন ডেলিভারি কোম্পানির মাঝে যখন তাদের তীব্র প্রতিযোগিতা শুরু হয়, তখনই এরা একে অপরের অনলাইন পোর্টালে সাইবার যুদ্ধের মতো আক্রমণ করে এবং একে অপরের প্রতি অনলাইন তথ্য চুরির মতো অসংখ্য অপবাদ দেয়। ২০১২ সালে যখন ডেলিভারি হিরো আরো আক্রমণাত্মক অভিনেতার মতো হয়ে ওঠে তখন তাদের বার্লিনের অফিসে পুলিশ হানা দেয় এবং তাদের ব্যবস্থাপনার বিরুদ্ধে অভিযোগ গঠন করে। ডেলিভারি হিরো তাদের প্রতিযোগী কোম্পানিকে DoS আক্রমণ ও কোম্পানির স্বার্থে অন্যান্য ওয়েবসাইট থেকে তথ্য চুরির মতো অসৎ কর্মের জন্য অভিযুক্ত হয়। ২০১৪ সালে ডেলিভারি হিরো লাতিন আমেরিকার অনলাইন ফুড অর্ডারে আধিপত্য বিস্তারকারী পিডিডোসইয়াকে অধিগ্রহণ করতে সমর্থ হয় এবং তাদের কার্যক্রম সম্প্রসারণ করে।   এছাড়াও ২০১৪ সালে তারা জার্মানের আরেক কোম্পানি পিৎজা.ডিই কেও অধিগ্রহণ করে নেয়।
আকিতা প্রশাসনিক অঞ্চল
ইতিহাস
দুই প্রাচীন প্রদেশ দেওয়া ও মুৎসুর অংশবিশেষ নিয়ে বর্তমান আকিতা প্রশাসনিক অঞ্চল গঠিত হয়েছে। পূর্বে অবস্থিত ওওউ ও দেওয়া পর্বতমালা দ্বারা দেশের বাণিজ্য, রাজনীতি ও ঘনবসতিপূর্ণ স্থানগুলি থেকে বিচ্ছিন্ন আকিতা ৬০০ খ্রিষ্টাব্দ পর্যন্ত মূলত শিকারী-জোগাড়ে ও যাযাবর জনগোষ্ঠীর বাসস্থান ছিল। বর্তমান আকিতা অঞ্চলের প্রথম ঐতিহাসিক উল্লেখ পাওয়া যায় ৬৫৮ খ্রিঃ, যখন হিরাফু বংশের আবে অথবা আবে নো হিরাফু বর্তমান আকিতা ও নোশিরো নগর অঞ্চলে স্থানীয় এযো উপজাতির উপর প্রভুত্ব কায়েম করেন। তৎকালীন কোশি প্রদেশের শাসক হিরাফু মোগামি নদীর পাড়ে এক দুর্গ নির্মাণ করে এখানে জাপানি জাতির প্রথম জনপদ গড়ে তোলেন।
ডেলিভারি হিরো
ইতিহাস
TNW Tech5  ২০১৪ এর অনুযায়ী ডেলিভারি হিরো ছিলো সেই সময়ের খুব দ্রুত বর্ধমান হওয়া সেরা ৩টি কোম্পানির একটি।
আকিতা প্রশাসনিক অঞ্চল
ইতিহাস
৭৩৩ খ্রিঃ বর্তমান আকিতা নগরের তাকাশিমিযু অংশে একটি নতুন সামরিক ঘাঁটি নির্মিত হয় এবং উন্নত সড়ক ও পরিকাঠামো বানানো হতে থাকে। পরবর্তীতে এই ঘাঁটিরই নাম হয় আকিতা দুর্গ। হোনশু দ্বীপের উত্তর অংশ থেকে স্থানীয় এযো উপজাতিকে সমূলে উৎখাত করার সময় এই অঞ্চলকে জাপান সাম্রাজ্যের মূল ঘাঁটি হিসেবে ব্যবহার করা হয়।
ডেলিভারি হিরো
ইতিহাস
২০১৫ সালের এপ্রিলে ডেলিভারি হিরো দক্ষিণ কোরিয়ান ডেলিভারি সেবা দানকারী প্রতিষ্ঠান বিদালটংকে অধিগ্রহণ করে নেয়, যেটি তাদের জোগিও সার্ভিসের প্রধান প্রতিযোগী ছিলো। এক মাস পর ৫৩০ মিলিয়ন ইউরোর বিনিময়ে তুর্কি প্রতিযোগী ইয়েমেকসিপেতি কে কিনে নেয়, যেটি ছিলো তাদের অধিগ্রহণ করা তৎকালীন সবচেয়ে বড় কোম্পানি। ২০১৫ সালের অক্টোবরে রকেট ইন্টারনেট থেকে মিউনিক ভিত্তিক খাবার ডেলিভারি সেবাদানকারী ফুডুরাকে নিজেদের অধিকৃত করে নেয়। ২০১৬ সালের ১০ ডিসেম্বর ডেলিভারি হিরো জনপ্রিয় কোম্পানি ফুড পান্ডাকে কিনে ফেলে, যেটি ছিলো তৎকালীন আনুমানিক ৩ বিলিয়ন ডলার মূল্যের কোম্পানি। ২০১৬ সালের ডিসেম্বরে কোম্পানিটি ঘোষণা করে যে তাদের যুক্তরাজ্য ভিত্তিক ব্যবসা প্রতিষ্ঠান হাংরিহাউস কে ন্যূনতম ২০০ মিলিয়ন ইউরোর বিনিময়ে জাস্ট ইট কোম্পানিকে বিক্রি করে দিবে। এরপরেও চুক্তিটি সম্পন্ন হওয়ার আগে কম্পিটিশন অ্যান্ড মার্কেট অথরিটি কর্তৃক পরিষ্কারভাবে সম্মত হতে হবে। ১২ অক্টোবর ২০১৭ এ সিএমএ তাদের ছোট প্রতিযোগী জাস্ট ইট এর জন্য একটি প্রিলিমিনারি অনুমোদন দান করে। ২০১৭ সালের ৩০শে জুন ফ্রাঙ্কপোর্ট স্টক এক্সচেঞ্জ এর মাধ্যমে ডেলিভারি হিরো পাবলিক কোম্পানি হিসেবে তালিকাভুক্ত হয়। এই তালিকাভুক্তিটা প্রায় দুইবছর পর্যন্ত ইউরোপীয় প্রযুক্তি কোম্পানির ব্যবসা হিসেবে সবচেয়ে বড় কোম্পানি হিসেবে জায়গা করে নিয়েছিলো। ডেলিভারি কোম্পানি প্রায় ১ বিলিয়ন ইউরো পর্যন্ত তাদের অফারে পৌঁছেছিল।
২০১৮ সালের ডিসেম্বরে ডেলিভারি হিরো তাদের জার্মানির কার্যক্রম টেকঅ্যাওয়ে.কমকে বিক্রি করে দেয়।
আকিতা প্রশাসনিক অঞ্চল
ইতিহাস
১৮৭১ খ্রিঃ মেইজি পুনর্গঠনের সময় দেওয়া প্রদেশের পুনর্বিন্যাস হয়। পুরোনো দাইমিয়ো খামারগুলি বাজেয়াপ্ত করে প্রশাসনিক সংস্কার হয়। ফলে বর্তমান নাম সমেত আকিতা প্রশাসনিক অঞ্চলের সৃষ্টি হয়।
ডেলিভারি হিরো
অর্থায়ন
২০১১ সালের নভেম্বরে ডেলিভারি হিরো তাদের প্রথম অর্থ সহায়তা পায়। এই সহায়তায় টিম ইউরোপ, হল্টজব্রিংক ভেঞ্চার, টেনজেলম্যান ভেঞ্চার, কাইট ভেঞ্চার এবং আরইউ-নেট একত্রে ৪ মিলিয়ন ইউরো অর্থ সহায়তা দেয়। তাদের দ্বিতীয় অর্থ সহায়তা আসে ২০১২ সালের এপ্রিলে। একই কোম্পানিসমূহ তাদের অর্থ সহায়তা ৪ মিলিয়ন থেকে বাড়িয়ে ২৫ মিলিয়ন ইউরোতে বৃদ্ধি করে, আন্তর্জাতিকভাবে ব্যবসা বৃদ্ধির জন্যই তারা মূলত এই সহায়তা বাড়িয়ে দিয়েছিলো। ২০১২ সালের আগস্টে ডেলিভারি হিরো প্রাথমিকভাবে কাইট ভেঞ্চার ও ক্রেয়স ক্যাপিটাল থেকে অতিরিক্ত ৪০ মিলিয়ন ইউরো তহবিল সহায়তা পায়। ডি সিরিজের  অংশ হিসেবে পেনোমেন ভেঞ্চার থেকে আরও ৩০ মিলিয়ন মার্কিন ডলার অর্থ সহায়তা পায়।
২০১৪ সালের জানুয়ারিতে ডেলিভারি হিরো ঘোষণা করে যে ই সিরিজ ফিন্যান্সিং অনুযায়ী তারা ইনসাইট ভেঞ্চার পার্টনার্স থেকে ৮৮ মিলিয়ন ডলার ধার নিবে।
আকিতা প্রশাসনিক অঞ্চল
ভূগোল
বাম|থাম্ব|ওগা উপদ্বীপে সুর্যাস্ত হোনশু দ্বীপের উত্তর-পশ্চিমে অবস্থিত আকিতা প্রশাসনিক অঞ্চলের পশ্চিমে রয়েছে জাপান সাগরের উপকূল এবং অন্য তিন দিকে রয়েছে অন্য চারটি প্রশাসনিক অঞ্চলের সীমানা: উত্তরে আওমোরি, পূর্বে ইওয়াতে, দক্ষিণ-পূর্বে মিয়াগি এবং দক্ষিণে য়ামাগাতা।
ডেলিভারি হিরো
অর্থায়ন
পরবর্তীতে তারা নিজেদের কোম্পানিকে আরও শক্তিশালী হিসেবে গড়ে তোলার লক্ষ্যে বিভিন্ন কোম্পানি থেকে আরও অর্থ সহায়তা নিয়েছিলো।
আকিতা প্রশাসনিক অঞ্চল
ভূগোল
আকিতা আয়তাকার; এর বিস্তৃতি উত্তর-দক্ষিণে প্রায় ১৮১ কিমি এবং পূর্ব-পশ্চিমে প্রায় ১১১ কিমি। ওওউ পর্বত এর পূর্ব সীমা নির্দেশ করে এবং উচ্চতর দেওয়া পর্বত তার সমান্তরালভাবে কিছুটা পশ্চিমে অর্থাৎ প্রশাসনিক অঞ্চলের মাঝ বরাবর বিস্তৃত। আকিতার উপকূলের এক বিশেষ অংশ হল ওগা উপদ্বীপ।
ডেলিভারি হিরো
ব্র্যান্ডসমূহ ও বাজার
ডেলিভারি হিরো  বর্তমানে আমেরিকা, এশিয়া, ইউরোপ ও মেনা (MENA)'র ৪০ টিরও অধিক মার্কেটে সক্রিয়। কোম্পানিটি এপসের মাধ্যমে একাধিক ব্র্যান্ড (ব্র্যান্ডসমূহের বাড়ি/হাউস অব ব্র্যান্ড) নিয়ে কাজ করে যাচ্ছে। ৩০ টিরও বেশি ব্র্যান্ড ভিন্ন ভিন্ন নামে বিশ্বব্যাপী তাদের কার্যক্রম পরিচালনা করছে। তাদের জনপ্রিয় ব্র্যান্ডের মধ্যে আছে ফুড পান্ডা, ফুডুরা।
অধিগ্রহণকৃত কোম্পানিসমূহ
ডেলিভারি হিরো অধিগ্রহণে থাকা উল্লেখযোগ্য কয়েকটি কোম্পানি:
ডেভিড হেয়ম্যান
ডেভিড হেয়ম্যান (ইংরেজিতে: David Jonathan Heyman; জন্ম ২৬ জুলাই, ১৯৬১) একজন ইংরেজ চলচ্চিত্র নির্মাতা এবং হেয়ডে ফিল্মস নামক চলচ্চিত্র নির্মাতা প্রতিষ্ঠানের কর্ণধার। ১৯৯৯ সালে হেয়ম্যান হ্যারি পটার-এর চলচ্চিত্ররূপ দেবার স্বত্ব পান, পরবর্তীতে তিনি হ্যারি পটার সিরিজের আটটি চলচ্চিত্র নির্মাণ করেন। গ্র্যাভিটি চলচ্চিত্রের জন্যে ২০১৩ সালে তিনি প্রযোজক হিসেবে শ্রেষ্ঠ চলচ্চিত্রের জন্য একাডেমি পুরস্কারের জন্য মনোনীত হন। হ্যারি পটার অ্যান্ড দ্য প্রিজনার অব আজকাবান-এর পর আলফোনসো কুয়ারোনের সাথে হেয়ম্যানের যৌথভাবে নির্মিত দ্বিতীয় চলচ্চিত্র এটি।
নোয়াপাড়া, উত্তর চব্বিশ পরগনা জেলা
নোয়াপাড়া হল ভারতের রাজ্য পশ্চিমবঙ্গ এ  উত্তর চব্বিশ পরগনা জেলার  ব্যারাকপুর মহকুমার  ব্যারাকপুর ১ সিডি ব্লকের একটি জনগণনা নগর। এটি কলকাতা মহানগরীয় অঞ্চল এর একটি অংশ।
অবস্থান
নোয়াপাড়া অবস্থিত ।
Garshyamnagar, নওয়াপাড়া, Kaugachhi এবং Paltapara একজন শহুরে ক্লাস্টার পূর্ব গঠন Garulia এবং উত্তর ব্যারাকপুর । ইছাপুর ডিফেন্স এস্টেট উত্তর ব্যারাকপুরের পশ্চিমে অবস্থিত।
ব্যারাকপুর মহকুমার জনসংখ্যার ৯৬% (আংশিকভাবে মানচিত্রে উপস্থাপিত) পাশাপাশি শহরাঞ্চলে বাস করে। ২০১১ সালে, এর জনসংখ্যার ঘনত্ব ছিল বর্গ কিমি প্রতি ১০,৯৬৭ জন।  মহকুমার ১৬ টি পৌরসভা এবং ২৪টি জনগণনা শহর রয়েছে।
থানা
ব্যারাকপুর পুলিশ কমিশনারেটের আওতাধীন নোয়াপাড়া থানার গারুলিয়া এবং উত্তর ব্যারাকপুর পৌর এলাকা নিয়ে এখতিয়ার রয়েছে।
কলকাতা আরবান অগ্লোমারেশন
নিম্নলিখিত পৌরসভা, সেন্সাস টাউন ও অন্য স্থান ব্যারাকপুর মহকুমার  অন্তর্গত  ২০১১  কলকাতা মহানগর জনগণনাতেঃ  কাঁচড়াপাড়া (এম), জেটিয়া (CT) হালিশহর (এম), Balibhara (CT) নৈহাটি (এম), ভাটপাড়া ( এম), কাউগাছি (সিটি), গর্শ্যমনগর (সিটি), গারুলিয়া (এম), ইছাপুর ডিফেন্স এস্টেট (সিটি), উত্তর ব্যারাকপুর (এম), ব্যারাকপুর সেনানিবাস (সিবি), ব্যারাকপুর (এম), জাফরপুর (সিটি), রুইয়া (সিটি) ), টিটাগড় (এম), খড়দহ (এম), বান্দিপুর (সিটি), পানিহাটি (এম), মুরগাছা (সিটি) নিউ ব্যারাকপুর (এম), চাঁদপুর (সিটি), তালবান্ধা (সিটি), পাটুলিয়া (সিটি), কামারহাটি (এম) ), বরানগর (এম), দক্ষিণ দমদম (এম), উত্তর দমদম (এম), দম দম (এম), নোয়াপাড়া (সিটি), বাবনপুর (সিটি), তেঘারি (সিটি), নন্ন (ওজি), চাকলা (ওজি), স্রোত্রিবাতি (ওজি) এবং পানপুর (ওজি)।
অবকাঠামো
জেলা আদমশুমারীর পুস্তিকা ২০১১ অনুসারে নোয়াপাড়া ১.২৬১৩ কিমি ২ আয়তন নিয়ে। চিকিৎসা সুবিধার মধ্যে ছিল ১ নার্সিংহোম (২০ বিছানা সহ) এবং ৪ টি ওষুধের দোকান। শিক্ষাগত সুবিধার মধ্যে  একটি প্রাথমিক বিদ্যালয়, নিকটতম মধ্য ও মাধ্যমিক বিদ্যালয়  উপলভ্য ছিল গুরদহায়  ৪ কিমি দূরে এবং নিকটতম সিনিয়র মাধ্যমিক বিদ্যালয়টি ১৪ কিমি দূরে উপলভ্য   নৈহাটিতে ।
পরিবহন
নোয়াপাড়া স্টেট হাইওয়ে 1 এর পাশে (স্থানীয়ভাবে ঘোষপাড়া রোড নামে পরিচিত)।
শিয়ালদহ-রানাঘাট লাইনের শ্যামনগর রেলস্টেশনটি নিকটেই অবস্থিত।
স্বাস্থ্যসেবা
উত্তর ২৪ পরগনা জেলা আঞ্চলিক দূষণে ভূগর্ভস্থ জলের প্রভাবিত এমন একটি অঞ্চল হিসাবে চিহ্নিত হয়েছে।
সম্প্রচার সাংবাদিকতা
সম্প্রচার সাংবাদিকতা হল সংবাদ ও জার্নালের ক্ষেত্র যা পুরানো পদ্ধতির পরিবর্তে ইলেকট্রনিক পদ্ধতিতে সম্প্রচার করা হয়, যেমন মুদ্রিত সংবাদপত্র এবং পোস্টার। এটি রেডিও (এয়ার, ক্যাবল এবং ইন্টারনেটের মাধ্যমে), টেলিভিশন (এয়ার, কেবল এবং ইন্টারনেটের মাধ্যমে) এবং ওয়ার্ল্ড ওয়াইড ওয়েবে কাজ করে। এই ধরনের মিডিয়া ছবি (স্থির এবং চলমান), ভিজ্যুয়াল টেক্সট এবং শব্দ ছড়িয়ে দেয়।
হাশিমপুর রেলওয়ে স্টেশন
হাশিমপুর রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার চন্দনাইশ উপজেলায় অবস্থিত একটি রেলওয়ে স্টেশন।
ইতিহাস
আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালে, ষোলশহর-দোহাজারী লাইন ১৯৩১ সালের মধ্যে নির্মাণকাজ শেষ করে। ষোলশহর দোহাজারী লাইনের স্টেশন হিসেবে হাশিমপুর রেলওয়ে স্টেশন তৈরি করা হয়।
পরিষেবা
হাশিমপুর রেলওয়ে স্টেশন দিয়ে ১১১/১১২/১১৩/১১৪ নং লোকাল ট্রেন চলাচল করে। কোন আন্তঃনগর ট্রেন চলাচল করে না।
বিরামপুর পৌরসভা
বিরামপুর পৌরসভা বাংলাদেশের রংপুর বিভাগের দিনাজপুর জেলার বিরামপুর উপজেলার অন্তর্গত 'ক' শ্রেণির একটি পৌরসভা।
বিবরণ
১৯৯০ সালে দিনাজপুর জেলাধীন বিরামপুর থানাকে পৌরসভা ঘোষণা করা হয়। অতঃপর ১৬ জুন, ১৯৯৫ সাল হতে বিরামপুর পৌরসভার কার্যক্রম শুরু হয়। বর্তমানে বিরামপুর পৌরসভাটি প্রথম শ্রেণির পৌরসভা হিসাবে পরিচালিত হয়ে আসছে। মোট ৯টি ওয়ার্ডের সমন্বয়ে এই পৌরসভা গঠিত। এই পৌরসভার আয়তন ২৫.৭৫ বর্গ কি.মি.।
আয়তন ও জনসংখ্যা
বিরামপুর পৌরসভার মোট ভোটার সংখ্যা ৩৬৭৪৮ জন। পুরুষ ১৭৯৭৪ জন, মহিলা ১৮৭৭৪ জন।
জনপ্রতিনিধি
বর্তমান মেয়রঃ মোঃ আক্কাস আলী
সুন্দি কাছিম
সুন্দি কাছিম বা চিতি কাছিম (Indian flapshell turtle) (দ্বিপদ নাম: Lissemys punctata) হচ্ছে কাছিমের একটি প্রজাতি। এটি ভারত, পাকিস্তান, নেপাল, শ্রীলঙ্কা, মায়ানমার, থাইল্যান্ড এবং বাংলাদেশে পাওয়া যায়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-২ অনুযায়ী এ প্রজাতিটি সংরক্ষিত।
রুবি বার্নহিল
প্রাথমিক জীবন
বার্নহিলের জন্ম, ইংল্যান্ডের অমেট্রোপলিটন প্রদেশ চেশ্যায়ার এর ক্নাটসফোর্ড শহরে। তিনি চেশ্যায়ার-এ তার পিতা-মাতা এবং তার ছোট বোনের সাথে বসবাস করেন, এবং তিনি স্থানীয় কিশোর নাট্যশালার একজন সদস্য। তার বাবা অভিনেতা পল বার্নহিল।
অবসকিওর (বাংলা ব্যান্ড)
অবসকিওর বাংলাদেশের ব্যান্ড সঙ্গীতের ইতিহাসের অন্যতম একটি ব্যান্ড। আশির দশকে সাইদ হাসান টিপু এই ব্যান্ডটি প্রতিষ্ঠার উদ্যোগ নেন। ১৯৮৫ সালের ১৫ মার্চ খুলনায় অবসকিউর প্রতিষ্ঠা করেন টিপু।
বিরতি
নব্বই দশকের মাঝ থেকেই অবসকিওরের সঙ্গীত আয়োজন হারিয়ে যায়। ২০০৭ সালে আবারও গানের মঞ্চে আসে অবসকিউর।
কৃষ্ণদয়াল বসু
কৃষ্ণদয়াল বসু (২৭ জানুয়ারি ১৮৯৭ — ৮ জানুয়ারি ১৯৭২) বাংলার প্রখ্যাত শিশু-সাহিত্যিক।
জন্ম ও শিক্ষাজীবন
কৃষ্ণদয়াল বসুর জন্ম অধুনা বাংলাদেশের ঢাকার চক-মীরপুরে। পিতার নাম হরিদয়াল বসু। ১৯১৬ খ্রীষ্টাব্দে ইংরাজীতে অনার্স সহ বি এ পাস করে কর্মজীবন শুরু করেন শিক্ষক হিসাবে। ময়মনসিংহের চন্দ্রকোনা হাই স্কুলের প্রধান শিক্ষক ছিলেন। ১৯২৮ খ্রীষ্টাব্দে পদত্যাগ করে কলকাতার মিত্র ইনস্টিটিউশনের শিক্ষক হয়ে আসেন। অবসরগ্রহণের আগে পর্যন্ত এখানেই সুখ্যাতির সঙ্গে ইংরাজী ও বাংলা ভাষার শিক্ষকতা করেন।
সাহিত্যচর্চা
শিক্ষকতার সাথে সাথে ছোটদের জন্য বহু পত্র-পত্রিকায় প্রচুর ছড়া ও কবিতা নিয়মিতই লিখতেন। সেসব শিশু ও কিশোর পত্র পত্রিকার মধ্যে অন্যতম ছিল 'খোকাখুকু', 'শিশুসাথী', 'পাঠশালা', 'কৈশোরিকা' প্রভৃতি। এই সমস্ত পত্রিকায় প্রকাশিত কবিতাগুলি পরে 'রুনুঝুনু' নামে পুস্তকাকারে প্রকাশিত হয়। ১৯৫৭ খ্রীষ্টাব্দে প্রকাশিত তার অপর কবিতার বই  হল- 'ছড়া ও ছন্দ'। তার রচিত কয়েকটি পুস্তক স্কুলপাঠ্য হিসাবে এক সময় সমাদৃত ছিল।
পুস্তকসমূহ
অন্যান্য গ্রন্থগুলি হল -
মৃত্যু
কৃষ্ণদয়াল বসু ১৯৭২ খ্রীষ্টাব্দের ৮ ই জানুয়ারি মৃত্যুবরণ করেন।
হ্যারি এস. ট্রুম্যান
'''হ্যারি এস. ট্রুম্যান''' (Harry S. Truman) (মে ৮, ১৮৮৪ – ডিসেম্বর ২৬, ১৯৭২) মার্কিন যুক্তরাষ্ট্রের ৩৩তম রাষ্ট্রপতি। ফ্রাঙ্কলিন ডি. রুজভেল্টের মৃত্যুর পর তিনি ভাইস প্রেসিডিন্ট নির্বাচিত হন।
তিনি ইউরোপীয় দেশগুলোর বিধ্বস্ত অর্থনৈতিক পুনর্গঠনের জন্য মার্শাল ল বাস্তবায়িত করেন এবং ট্রুম্যান মতবাদ ও ন্যাটো প্রতিষ্ঠিত করেন।
শ্যামাচরণ শ্রীমানী
শ্যামাচরণ শ্রীমানি  (?  — ১৮৭৫)  ছিলেন ঊনবিংশ শতকের ভারতীয় বাঙালি চিত্রশিল্পী, যার পরিচিতি প্রথম বাঙালি শিল্প সমালোচক হিসাবে। বাংলা ভাষায় প্রথম শিল্প সমালোচনার গ্রন্থ- সূক্ষ্ম শিল্পের উৎপত্তি ও আর্যজাতির শিল্পচাতুরী রচনা করে সংশ্লিষ্ট মহলে  খ্যাতি লাভ করেন।   শিল্পাচার্য অবনীন্দ্রনাথ ঠাকুর শ্যামাচরণ শ্রীমানির গুণমুগ্ধ ছিলেন।
শ্যামাচরণ শ্রীমানি যখন  কলকাতার সরকারি আর্ট কলেজ  'স্কুল অব ইন্ডাস্ট্রিয়াল আর্ট' নামে পরিচিত ছিল, সেসময়ের অধ্যক্ষ হেনরি হোভার লক-এর প্রথমদিককার ছাত্র ছিলেন। শ্যামাচরণ জ্যামিতিক রেখাঙ্কন, কাঠ-খোদাই, লিথোগ্রাফি ইত্যাদি বিষয়ে পারদর্শিতা অর্জন করেন। এমনকি ১৮৬৪ খ্রিস্টাব্দে অধ্যক্ষ শ্যামাচরণকে স্কুলে জ্যামিতিক রেখাঙ্কন বিষয়ে শিক্ষক হিসাবে নিযুক্ত করেন।   তাছাড়া পাশ্চাত্যের বাস্তবানুগ চিত্র অঙ্কনেও শিক্ষা লাভ করেছিলেন। তবে তিনি পাশ্চাত্য শিল্পকলা অন্ধভাবে  অনুকরণ করার পক্ষপাতী ছিলেন না। ১৮৭২ খ্রিস্টাব্দে নবগোপাল মিত্র কলকাতায় ন্যাশনাল আর্ট স্কুল চালু করলে তিনি চারু ও মূর্তির কলার শিক্ষক হিসাবে যোগ দেন।
ঊনবিংশ শতকে বাংলায় শিল্প সমালোচনায় যে তিনজন ব্যক্তিত্ব পরিচিত ছিলেন, তাদের অন্যতম ছিলেন শ্যামাচরণ। অন্য দুজন ছিলেন বলেন্দ্রনাথ ঠাকুর ও সুকুমার রায়। তবে শিল্প সমালোচনা নিয়ে প্রথম বাংলা গ্রন্থ রচনা করেন শ্যামাচরণই। প্রসঙ্গত উল্লেখযোগ্য এই যে, শিল্প নিয়ে ইংরাজী ভাষায় ছাড়া আঞ্চলিক ভাষায় আর কোন গ্রন্থও ছিল না সেসময়ে। তাঁর রচিত গ্রন্থ - সূক্ষ্ম শিল্পের উৎপত্তি ও আর্যজাতির শিল্পচাতুরী প্রকাশিত হয় ১৮৭৪ খ্রিস্টাব্দে। গ্রন্থটি বঙ্কিমচন্দ্র চট্টোপাধ্যায় ও অবনীন্দ্রনাথ ঠাকুরসহ বহু বিদগ্ধ মানুষের প্রশংসা অর্জন করে। শিল্পকলা নিয়ে তৎকালীন ভারতের বিভিন্ন পত্র পত্রিকায় বা সাময়িকীতে বহু প্রবন্ধ রচনা করেছেন। শিল্পকলা ছাড়াও সাহিত্যে তার পাণ্ডিত্য ছিল। তিনি 'মহাবংশ' অবলম্বনে একটি কাব্যগাথা সিংহল বিজয় কাব্য রচনা করেন, যেটি প্রকাশিত হয় তার মৃত্যুর বছরেই  ১৮৭৫ খ্রিস্টাব্দে।
আশালতা সেনগুপ্ত (প্রমিলা)
১৯২১ সালে যখন ইংল্যান্ডের রাজপুত্র ভারতে আসেন, নজরুল কুমিল্লায় চলে যান। কংগ্রেস সেই সময় ভারত জুড়ে "হরতাল" নামে পরিচিত ছিল এবং নজরুল তার মিশ্রণটি কাঁধে রেখে হারমোনিয়াম নিয়ে "মিছিল" প্রতিবাদ করেছিলেন এবং "জাগরণী" গানটি গেয়েছিলেন। তিনি প্রতিবাদ সমাবেশ নিয়ে কুমিল্লা শহর ঘুরেছিলেন।
পরের বার তিনি ১৯২২ সালে কুমিল্লায় এসে কিছুকাল সেখানে অবস্থান করেন। তিনি বীরেন্দ্র কুমার সেনগুপ্তের বোন প্রমিলার প্রেমে পড়েন। প্রমীলার প্রতি তাঁর ভালবাসার চিহ্ন হিসাবে তিনি একটি "বিজয়িনী" কবিতাও লিখেছিলেন। অসহযোগ আন্দোলনের সময় প্রমিলা তার স্কুল ছেড়ে চলে যায়। নজরুল তার ব্যক্তিত্ব, গানের প্রতি ভালবাসা এবং তাঁর সংস্কৃত আচরণের জন্য প্রমিলার প্রতি আকৃষ্ট হয়েছিলেন।
সরকার হুগলি জেলার আবেদনকারী খান বাহাদুর মাজাহারুল আনোয়ার চৌধুরী এই বিয়ের সমস্ত দায়বদ্ধতা গ্রহণ করেছিলেন। তাঁর কন্যা, মিসেস এম। রাহমান, "মা ও মিয়ে" একটি উপন্যাসে এই বিয়ের গল্পটি বিস্তারিতভাবে প্রকাশ করেছেন। তিনি নিজের ছেলের মতো নজরুলের প্রতি খুব স্নেহশীল ছিলেন এবং এই বিয়ের সমস্ত ব্যয় বহন করেছিলেন।
৬ নম্বর একটি বাড়ি হাজী লেনকে এই বিয়ের জন্য ভাড়া করা হয়েছিল এবং নজরুল ও প্রমিলা বিয়েটি ২৫ এপ্রিল ১৯২৪ ( ১২ বৈশাখ ১৩৩১)অনুষ্ঠিত হয়েছিল। এই বিয়েতে কাজী হিসাবে উপস্থিত ছিলেন সাহিত্যিক মইনুদ্দিন হোসেন। সাক্ষী হিসাবে কুমিল্লার আবেদনকারী আবদুস সালাম, সাংবাদিক মোঃ ওয়াজেদ আলী এবং কবি খান মুহাম্মদ মাইউদ্দিন উপস্থিত ছিলেন। প্রমিলা ১৮ বছর বয়স না পাওয়ায় নাগরিক বিবাহ সম্ভব ছিল না বলে "অহেলা কেতাব" এর বিধি অনুসারে বিয়ে হয়েছিল। এই নিয়মে কনে-কনে নিজের ধর্ম বজায় রাখতে পারে।
এই বিয়ের পরে প্রমিলার নাম দেওয়া হয়েছিল "আশালতা"
আগেথেকে বিয়ের তারিখ ঘোষণা করা হয়নি এবং নজরুলের বন্ধুরা এই অনুষ্ঠানটিতে অংশগ্রহণ করতে পারেনি। তবে মোঃ ওয়াজেদ আলী আবুল কা এর স্বাক্ষর সহ অভিনন্দনের একটি লিখিত বিবৃতি জারি করেছিলেন; লাম সামসুদ্দিন, আবুল মাসুর আহমদ এবং খান মুহাম্মাদ মইউদ্দিন। এই বিবাহে কোনও অমুসলিমকে আমন্ত্রণ জানানো হয়নি এবং গিরিবালার কোনও আত্মীয় এই অনুষ্ঠানে উপস্থিত ছিলেন না।
দীর্ঘদিন রোগে ভুগে ১৯৬২ সালের ৩০ জুন প্রমীলা মারা যান। তাঁকে সমাধিস্থ করা হয় চুরুলিয়ায় নজরুলের পৈতৃক বাড়িতে।
ইন্টারন্যাশনাল কমার্স সেন্টার
দ্যা ইন্টারন্যাশনাল কমার্স সেন্টার (সংক্ষেপে আইসিসি টাওয়ার) হল একটি ১১৮-তলা বিশিষ্ট  ওয়েস্ট কউলুন, হংকং-এ অবস্থিত ২০১০ সাল সম্পূর্ণকৃত বাণিজ্যিক আকাশচুম্বী ভবন। এটি কউলুন স্টেশনেরে উপরে নির্মিত ইউনিয়ন স্কয়ার প্রকল্পের একটি অংশ। ২০১৩ সালের হিসাবে, এটি উচ্চতা অনুসারে বিশ্বের সপ্তম সর্বোচ্চ ভবন, মেঝের সংখ্যা অনুসারে বিশ্বের তৃতীয় সর্বোচ্চ ভবন এবং এছাড়াও এটি হংকং এর সবচেয়ে উচ্চতম ভবন।
উন্নয়ন
এমটিআর কর্পোরেশন লিমিটেড এবং সান হুয়াং কাই প্রোপার্টি যথাক্রমে হংকং এর মেট্রো অপারেটর ও বৃহত্তম সম্পত্তি বিকাশকারী এই আকাশচুম্বী ভবনের উন্নয়নের জন্য দায়িত্ব নেন। ইউনিয়ন স্কয়ার ধাপ ৭ হিসাবে উন্নয়নে পরিচিত, এটির বর্তমান নাম আনুষ্ঠানিকভাবে ২০০৫ সালে ঘোষণা করা হয়। ইন্টারন্যাশনাল কমার্স সেন্টার এর কাজ ২০০৭ থেকে ২০১০ সাল পর্যন্ত পর্যায়ক্রমে সম্পূর্ণ করা হয়। টাওয়ারটি রিটজ-কার্লটন কর্তৃক ২০১১ সালে উন্মোচন করা হয়।
ফ্লোর গণনা
বেশ কিছু সূত্র মোতাবেক ভবনটিতে ১১৮ তলা আছে যা নির্দেশ করে, কিছু এটির স্থল উপরে ১১৮ তলা এবং মাটির নিচের ৪ তলা  মেঝে আছে বলে নির্দেশ করেন। টল বিল্ডিং এন্ড আরবান হ্যাবিটেট (সিটিবিইউএইচ) কাউন্সিল সহ অন্যান্যরা ১০৮ তলা মেঝে মাটির উপরে ও ৪ তলা মেঝে মাটির নিচে উল্লেখ করেন।
কুনাই
থাম্ব|একটি অত্যন্ত শৈলীযুক্ত কুনাই, যা প্রায়শই জনপ্রিয় সংস্কৃতিতে চিত্রিত হয়
কলেজ স্ট্রিট (কলকাতা)
কলেজ স্ট্রিট হল মধ্য কলকাতার একটি ১.৫ কিলোমিটার দীর্ঘ রাস্তা। বউবাজার অঞ্চলের গণেশচন্দ্র অ্যাভিনিউ-এর মোড় থেকে মহাত্মা গান্ধী রোড মোড় পর্যন্ত এই রাস্তাটি প্রসারিত। কলকাতা শহরের কয়েকটি প্রধান শিক্ষা প্রতিষ্ঠান এবং প্রধান বই প্রকাশনা ও বিক্রয় কেন্দ্রটি এই রাস্তার ধারে অবস্থিত।
বই প্রকাশনা ও বিক্রয় কেন্দ্র
thumb|কলেজ স্ট্রিটের ধারে বইয়ের ছোটো ছোটো দোকান কলেজ স্ট্রিট কলকাতার প্রধান বই প্রকাশনা ও বিক্রয় কেন্দ্র। তাই এই অঞ্চলটিকে বইপাড়া বলা হয়। আনন্দ পাবলিশার্স, দে'জ পাবলিশিং, রুপা অ্যান্ড কোং, দেব সাহিত্য কুটীর, সাহিত্যম, পত্র ভারতী প্রভৃতি প্রধান বাংলা প্রকাশনা সংস্থাগুলির প্রধান কার্যালয় এখানেই অবস্থিত। রাস্তার দুধারে বই-এর অনেক ছোটো ছোটো দোকান আছে। এখানে পুরনো ও নতুন বই পাওয়া যায়। স্মিথসোনিয়ান পত্রিকার একটি নিবন্ধে কলেজ স্ট্রিট সম্পর্কে বলা হয়েছে, "...(কলেজ স্ট্রিট) আধ-কিলোমিটার লম্বা বইয়ের দোকানে ভরা রাস্তা। এর দুপাশের ফুটপাথে প্রত্যেকটি ভারতীয় ভাষায় প্রকাশিত বইপত্র পাওয়া যায়। এমনকি ফ্রান্স, জার্মানি, রাশিয়া ও ইংল্যান্ডে আউট-অফ-প্রিন্ট হয়ে যাওয়া অনেক বইই এখানে পাওয়া যায়।" যে বই কলেজ স্ট্রীট এ পাওয়া যাই না সেই বই এর কোনো অস্তিত্ব নাই বলা হয়.
স্বীকৃতি
২০০৭ সালে টাইম ম্যাগাজিন-এর "বেস্ট অফ এশিয়া" তালিকায় ভারতের উল্লেখযোগ্য স্থানের স্বীকৃতি পায় কলেজ স্ট্রিট।
শিক্ষা প্রতিষ্ঠান
এই রাস্তার ধারে অবস্থিত উল্লেখযোগ্য শিক্ষাপ্রতিষ্ঠানগুলি হল:
টেস্ট স্যুট
প্রকারভেদ
কখনও কখনও, টেস্ট স্যুটগুলি একই রকম পরীক্ষার কেসগুলিকে একসাথে গোষ্ঠীভুক্ত করতে ব্যবহৃত হয়। একটি সিস্টেমে একটি স্মোক টেস্ট স্যুট থাকতে পারে যেটিতে শুধুমাত্র ধূম পরীক্ষা বা সিস্টেমে কিছু নির্দিষ্ট কার্যকারিতার জন্য একটি টেস্ট স্যুট থাকে। এটিতে সমস্ত পরীক্ষাও থাকতে পারে এবং একটি পরীক্ষাকে ধূম পরীক্ষা হিসাবে বা কিছু নির্দিষ্ট কার্যকারিতার জন্য ব্যবহার করা উচিত কিনা তা বোঝাতে পারে।
মডেল-ভিত্তিক পরীক্ষায়, একজন বিমূর্ত টেস্ট স্যুটগুলির মধ্যে পার্থক্য করে, যা পরীক্ষার অধীনে সিস্টেমের একটি উচ্চ-স্তরের মডেল থেকে প্রাপ্ত বিমূর্ত পরীক্ষার মামলার সংগ্রহ এবং এক্সিকিউটেবল টেস্ট স্যুট, যা কংক্রিট প্রদান করে বিমূর্ত টেস্ট স্যুট থেকে উদ্ভূত হয়, একটি প্রোগ্রাম দ্বারা এই স্যুট চালানোর জন্য নিম্ন-স্তরের বিবরণ প্রয়োজন। একটি বিমূর্ত পরীক্ষার স্যুট সরাসরি পরীক্ষার (SUT) অধীনে প্রকৃত সিস্টেমে ব্যবহার করা যায় না কারণ বিমূর্ত পরীক্ষার কেসগুলি উচ্চ বিমূর্ত স্তরে থাকে এবং SUT এবং এর পরিবেশ সম্পর্কে সুনির্দিষ্ট বিবরণের অভাব রয়েছে। একটি এক্সিকিউটেবল টেস্ট স্যুট SUT-এর সাথে সঠিকভাবে যোগাযোগ করার জন্য পর্যাপ্ত বিশদ স্তরে কাজ করে এবং SUT-এর সাথে এক্সিকিউটেবল টেস্ট স্যুটকে ইন্টারফেস করার জন্য একটি টেস্ট জোতা সাধারণত উপস্থিত থাকে।
প্রাইমালিটি টেস্টিং সাবরুটিনের জন্য একটি টেস্ট স্যুটে একটি টেস্টিং সাবরুটিনের সাথে সংখ্যার একটি তালিকা এবং তাদের আদিমতা (প্রাইম বা কম্পোজিট) থাকতে পারে। টেস্টিং সাবরুটিন তালিকার প্রতিটি নম্বর প্রাথমিক পরীক্ষককে সরবরাহ করবে এবং যাচাই করবে যে প্রতিটি পরীক্ষার ফলাফল সঠিক।
সাম্ব (কৃষ্ণের পুত্র)
সাম্ব হলেন মহাভারতে বর্ণিত একটি চরিত্র। ইনি কৃষ্ণ এবং তাঁর এক মহিষী জাম্ববতীর পুত্র।